b'\n_START_ARTICLE_\nThomas Humble\n_START_SECTION_\nKrigsinnsats\n_START_PARAGRAPH_\nHumble gikk i skole ved Galashiels Academy. I 1937 gikk han inn i RAF, der han ogs\xc3\xa5 tjenestegjorde da andre verdenskrig br\xc3\xb8t ut. Han ble gjentatte ganger sendt p\xc3\xa5 oppdrag i Norge._NEWLINE_I mai 1940 deltok han i kamper i Bod\xc3\xb8 og utmerket seg p\xc3\xa5 en slik m\xc3\xa5te at han ble innstilt til norsk utmerkelse. I norsk statsr\xc3\xa5d i London 20. mars 1942 ble Humble tildelt Krigskorset med sverd med begrunnelsen at han: \xc2\xabdisplayed gallantry in the handling of ground defence guns against heavy scale enemy bombing, machine gun and cannon attack at Bod\xc3\xb6 on 27th May, 1940.\xc2\xbb_NEWLINE_Humble tjenestegjorde i 50 Squadron Bomber Command, som var basert i Waddington. I romjulen 1941 deltok han i Operasjon Archery, eller Mal\xc3\xb8y-raidet, der RAF ga luftst\xc3\xb8tte til operasjonene p\xc3\xa5 bakken. Han var da Flight Lieutenant og fl\xc3\xb8y som bombesikter p\xc3\xa5 et bombefly av typen Handley Page Hampden. Oppgaven var \xc3\xa5 slippe r\xc3\xb8ykbomber til hjelp for landgangstroppene.\n_START_SECTION_\nEtter verdenskrigen\n_START_PARAGRAPH_\nHumble fortsatte sin tjeneste i RAF til 1948. Etter dette arbeidet han som ammunisjonsekspert ved Royal Arsenal i Woolwich i London til han ble pensjonert.'